**Ministru kabineta rīkojuma projekta “Grozījumi Ministru kabineta 2018. gada 12. marta rīkojumā Nr. 101 “Par likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanas grafiku” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir veikt grozījumus Ministru kabineta 2018. gada 12. marta rīkojumā Nr. 101 “Par likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanas grafiku”, papildinot budžeta sagatavošanas grafiku ar veicamajiem uzdevumiem pēc Saeimas vēlēšanām apstiprinātajam jaunajam Ministru kabinetam, lai nodrošinātu likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanu un apstiprināšanu Likuma par budžetu un finanšu vadību (turpmāk – LBFV) noteiktajā termiņā.  |

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Saskaņā ar LBFV 21. panta trešajā daļā noteikto Saeimas vēlēšanu gadā gadskārtējā valsts budžeta likuma (budžeta likumprojektu paketes) projekts iesniedzams Saeimai ne vēlāk kā četrus mēnešus pēc tam, kad jaunievēlētā Saeima izteikusi Ministru kabinetam savu uzticību.Spēkā esošajā Ministru kabineta 2018. gada 12. marta rīkojumā Nr. 101 “Par likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanas grafiku” bija noteikti izpildes termiņi likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanas uzsākšanas pasākumiem, kurus bija iespējams īstenot līdz Saeimas vēlēšanām, galīgā lēmuma pieņemšanu atstājot jaunievēlētās Saeimas un Ministru kabineta kompetencē.Lai pēc Saeimas vēlēšanām likumprojektu “Par vidēja termiņa budžeta ietvaru 2019., 2020. un 2021. gadam” un likumprojektu “Par valsts budžetu 2019. gadam” varētu sagatavot un iesniegt Saeimā LBFV noteiktajā termiņā, nepieciešams nekavējoši turpināt darbu pie to sagatavošanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai arī LBFV noteiktais atļauj gadskārtējo valsts budžeta likumprojektu iesniegt Saeimā ne vēlāk kā četrus mēnešus pēc tam, kad jaunievēlētā Saeima izteikusi Ministru kabinetam savu uzticību, vairāku apsvērumu dēļ būtu nepieciešams likumprojektu „Par valsts budžetu 2019. gadam” pieņemt iespējami ātrāk.Lai situācijā, kad pēc Saeimas vēlēšanām 2018. gada decembrī vēl joprojām nebija izveidots Ministru kabinets un nebija pieņemts gadskārtējais valsts budžeta likums, 2019. gadā tiktu nodrošināti valsts darbībai nepieciešamie valsts budžeta izdevumi un ministrijām un citām centrālajām valsts iestādēm būtu pieejami resursi to funkciju veikšanai, atbilstoši pieņemtajiem grozījumiem LBFV 15. panta deleģējumā steidzami tika sagatavots un 2018. gada 18. decembrī izdots Finanšu ministrijas rīkojums Nr. 488 „Par valsts pagaidu budžetu 2019. gadam”, tādejādi nodrošinot īstenojamo funkciju un sniedzamo pakalpojumu nepārtrauktību.Tomēr jāņem vērā, LBFV 15. pantā noteikta virkne ierobežojumu valsts darbībai nepieciešamajiem valsts budžeta izdevumiem, ja nav stājies spēkā gadskārtējais valsts budžeta likums. Budžeta likumprojekta pieņemšanai ir būtiska nozīme valsts attīstības un finanšu ilgtspējas nodrošināšanā, ņemot vērā arī to, ka ilgstoša nenoteiktība bremzē valsts ekonomisko izaugsmi, kā arī ir jānodrošina papildu administratīvais darbs pie pieņemtā pagaidu budžeta izpildes, kas ietver būtisku cilvēkresursu, laika un finanšu resursu patēriņu.Ņemot vērā iepriekš minēto un to, ka jaunievēlētā Saeima ir izteikusi Ministru kabinetam savu uzticību, Finanšu ministrija ir sagatavojusi grozījumus Ministru kabineta 2018. gada 12. marta rīkojumā Nr. 101 “Par likumprojekta “Par vidēja termiņa budžeta ietvaru 2019., 2020. un 2021. gadam” un likumprojekta “Par valsts budžetu 2019. gadam” sagatavošanas grafiku”. Sagatavotajā rīkojuma projektā tiek noteikti izpildes termiņi vidēja termiņa budžeta ietvara likumprojekta, gadskārtējā valsts budžeta likumprojekta un precizētā vispārējās valdības budžeta plāna sagatavošanai un izskatīšanai Ministru kabinetā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka sagatavotais rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. |
| 2. | Sabiedrības līdzdalība projekta izstrādē | Rīkojuma projekts neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Rīkojuma projektu izstrādā Finanšu ministrija savu funkciju ietvaros saskaņā ar normatīvajos aktos noteikto deleģējumu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī netiek paredzēta esošu institūciju likvidācija vai reorganizācija. |
| 3. | Cita informācija | Nav. |

Ministrs J. Reirs

Adijāne 67095437

Zane.Adijane@fm.gov.lv